open-index/open-wikipedia-markdown huggingface dataset:
Jon Lomøy

**Jon Karleiv Andreas Lomøy** (født 21. juli 1953) er en norsk diplomat og ambassadør. Han er fra Moholt.

Han er cand.polit., og tok i 1982 Utenriksdepartementets aspirantkurs. Fra 1989 til 1996 var han avdelingsdirektør i Norad. Deretter ble han ambassadør til Zambia, stasjonert ved Norges ambassade i Lusaka fra 1996 til 2000, og fra 1997 sideakkreditert til Lilongwe i Malawi. Deretter var han tilbake som avdelingsdirektør i Norad med ansvar for det sørlige Afrika. I 2004 ble han utnevnt til avdelingsdirektør i Utenriksdepartementet og i 2006 til å være Norges ambassadør til Tanzania ved Norges ambassade i Dar-es-Salaam, sideakkreditert til Victoria. I 2010 ble han sjef for OECDs avdeling for utvikling og samarbeid i Paris.

Fra 2015 til 2019 var han direktør i Norad.

## Referanser
Einar Juel

**Einar Juel** (1866–1942) var en norsk brukseier og trelasthandler i Kragerø. Han var ordfører i Kragerø 1922–1923, formann i Sparebankens forstanderskap og i direksjonen for Kragerø og Oplands Privatbank m.m. Han eide Stensby gård på Minnesund i Eidsvoll 1902–1906.

Han var sønn av trelasthandler Iver Albert Juel og Frederikke Wilhelmine Thorne, og tilhørte slekten Juel fra Lolland.

## Litteratur
* Einar Juel: *Familien Juel fra Skoger og Drammen med enkelte kognater; Efter optegnelser av avdøde A. Juel*. Oslo 1937.
Third Man Records

**Third Man Records** er et uavhengig plateselskap grunnlagt av Jack White i Detroit i Michigan i 2001. Third Man etablerte sin første beliggenhet – en kombinasjon av platebutikk, spillested og hovedkvarter for plateselskapet – i Nashville i Tennessee i 2009.

## Eksterne lenker
*
Giorgi Margvelasjvili

**Giorgi Margvelasjvili** (georgisk: გიორგი მარგველაშვილი; født 4. september 1969 i Tbilisi) er en georgisk politiker. Han ble innsatt som landets president 17. november 2013. Den 16. desember 2018 ble han etterfulgt i presidentembetet av Salomé Zourabichvili.

Margvelasjvili er filosof og har vært rektor ved et georgisk lærested for politikk og forvaltning.

Politisk er han alliert med Bidzina Ivanisjvili og stilte til valg for hans parti, Georgisk drøm. I oktober 2012 ble han utdanningsminister i Ivanisjvilis regjering. I presidentvalget 27. oktober 2013 fikk Margvelasjvili 62,1 % av stemmene. Han etterfulgte Mikheil Saakasjvili, som med to presidentperioder ikke kunne gjenvelges.

## Referanser
Mel Blanc

**Melvin Jerome «Mel» Blanc** (1908–1989) var en amerikansk stemmeskuespiller og komiker. 

Selv om han starten sin neste 60 år lange karriere med å fremføre radioreklamer, så er Blanc best husket for sitt arbeid for Warner Bros. som stemmen til Snurre Sprett, Daffy Duck, Porky Pig, Tweety Bird, Sylvester the Cat, Yosemite Sam, Foghorn Leghorn, Marvin the Martian, Pepé Le Pew, Speedy Gonzales, Per Ulv, Tasmanian Devil, og mange andre figurer fra teaterkortfilmene til *[[Looney Tunes]]* og *[[Merrie Melodies]]*, i løpet av «Golden Age of American Animation». Han arbeidet senere for Hanna-Barberas fjernsynsproduksjoner hvor han er mest notabel for stemmen til Barney Rubble i *[[Familien Flint]]* og Mr. Spacely i *[[The Jetsons]]*. Blanc var en fast artist på *[[The Jack Benny Program]]*, både på radio og i fjernsyn, og var den opprinnelige stemmen til Hakke Hakkespett for Universal Pictures. 

Blanc fikk kallenavnet
«The Man of a Thousand Voices» («Mannen med de tusen stemmer») og er ansett som en av de mest innflytelsesrike stemmeskuespillere.

## Referanser


## Eksterne lenker
*
Fylkesarkiv

**Fylkesarkiv** er en arkivinstitusjon som er opprettet og drives av en fylkeskommune, og som har ett fylke som geografisk virkeområde. Fylkesarkiver samler inn og bevarer arkivmateriale og annet beslektet kulturarvmateriale fra fylket. Det er seks fylkesarkiv i landet.

## Historie
Det er opprettet seks fylkesarkiv i Norge. Det eldste er Aust-Agder-Arkivet (i dag en del av Aust-Agder museum og arkiv) som ble opprettet som en egen institusjon i 1958. Det yngste er Vestfoldarkivet, opprettet i 1997. De øvrige fylkesarkivene ble etablert på 1980-90- tallet: Fylkesarkivet i Sogn og Fjordane i 1986 (prøveordning fra 1983), Hordaland fylkesarkiv i 1991, Fylkesarkivet i Oppland i 1995.

Det er i dag fylkesarkiv i følgende fylker: 
* Oppland: Fylkesarkivet i Oppland
* Nordland: Arkiv i Nordland 
* Sogn og Fjordane: Fylkesarkivet i Sogn og Fjordane
* Hordaland: Hordaland fylkesarkiv
* Aust-Agder: Aust-Agder museum og arkiv
* Vestfold: Vestfoldarkivet

## Organisering
Fylkesarkivene er opprettet av fylkeskommunene og eies av disse. Fylkesarkivene ledes som regel av en fylkesarkivar.

Fylkesarkivene er i hovedsak fylkeskommunale institusjoner, som regel underlagt fylkeskommunens kulturavdeling, men kan også være direkte underlagt fylkesrådmannen (Oppland). I Aust-Agder og Vestfold er fylkesarkivene slått sammen med museene i fylket og er organisert som interkommunale selskaper, med fylkeskommunen som største eier.

Fylkeskommuner som ikke har opprettet egne fylkesarkiv, er som regel medlem av et interkommunalt arkiv (IKA). Fylkeskommunens lovpålagte depotoppgaver ivaretas da av det interkommunale arkivet.

## Oppgaver
Fylkesarkivene arbeider bredt på arkivfeltet. De er for det første depotinstitusjoner for fylkeskommunene, og ivaretar fylkeskommunenes lovpålagte depotoppgaver iht. bestemmelsene i Arkivloven. Det vil si at de oppbevarer de eldre arkivene etter fylkeskommunenes sentraladministrasjon og ytre virksomheter, som videregående skoler. Fylkesarkivene oppbevarer også arkivene etter institusjoner fylkeskommunen tidligere har hatt ansvar for, slik som barnevernsinstitusjoner, rusomsorgsinstitusjoner, sentralhjem for psykisk utviklingshemmede (HVPU) osv.

De fleste fylkesarkivene arbeider også aktivt med privatarkiver fra sitt fylke, dvs. arkiver etter bedrifter, organisasjoner og privatpersoner. I tillegg arbeider de ofte med foto, film, lyd, stedsnavn, folkemusikk, minnemateriale m.m. Fylkesarkivene driver aktiv formidling av arkiv og historie med utgangspunkt i institusjonens samlinger.

Flere av fylkesarkivene har en kommunearkivordning (interkommunalt arkiv) knyttet til seg, og er dermed depotinstitusjon for kommunene i sitt fylke. De fleste fylkesarkivene driver  også aktiv rådgivning innen arkivdanning.

## Se også
* Fylkeskommune
* Interkommunalt arkiv
* Arkivverket
* Arkiv

## Eksterne lenker
* Hjemmeside for Arkiv i Nordland 
* Hjemmeside for Aust-Agder kulturhistoriske senter
* Hjemmeside for Hordaland fylkesarkiv
* Hjemmeside for Fylkesarkivet i Oppland 
* Hjemmeside for Fylkesarkivet i Sogn og Fjordane
* Hjemmeside for Vestfoldarkivet
* Lov om arkiv av 4. desember 1992, med forskrifter
Tronstad kraftverk

**Tronstad kraftverk** er et vannkraftverk som ligger i Lier kommune i Buskerud fylke.

Installert effekt er 1,3 MW. Årsproduksjon er 6,5 GWh.

Tronstad Bruk er en nedlagt tremassefabrikk, anlagt i 1904. Det har samme eier som Grytefoss kraftverk.

Solbergelva er oppdemt i Solbergdammen, og vannet føres i en rørgate til kraftverket. Solbergelva er en av flere elver som danner Lierelva.

Fadum Tekniske har levert turbinen, som er en peltonturbin.

## Referanser


## Kilder
* 
* NVE vannkraftdatabase
* Fadum Tekniske 
* Lier Kommune historie
* Kiær Mykleby
Filosofiåret 1861

**Filosofiåret 1861** er en oversikt over hendelser, utgivelser og personer med tilknytning til filosofi i 1861.

## Hendelser

## Publiseringer

## Fødsler
*12. januar – James Mark Baldwin, psykolog og filosof fra USA (død 1934)
*15. februar – Alfred North Whitehead, britisk filosof og matematiker (død 1947)
*27. februar – Rudolf Steiner, østerriksk filosof (død 1925)
*6. mai – Rabindranath Tagore,  indisk (hinduistisk) filosof, nasjonalist og forfatter (død 1941)
*10. juni – Pierre Duhem, fransk filosof, vitenskapshistoriker og fysiker (død 1916)
*26. juli – Vasja-Psjavela, georgisk forfatter og naturfilosof (død 1915)
*16. oktober – John Bagnell Bury, irsk historiker, filolog og filosof (død 1927)
*2. november – Maurice Blondel, fransk filosof (død 1949)
*7. desember – Han Ryner (Jacques Élie Henri Ambroise Ner), fransk filosof innen anarkoindividualismen, aktivist og romanforfatter (død 1938)
*10. desember – Karl Groos, tysk filosof og psykolog (død 1946)

## Dødsfall
*9. mai – Ernst von Lasaulx, tysk klassisk filolog, historiefilosof og politiker (født 1805)
*25. oktober - Friedrich Carl von Savigny, tysk jurist, filosof og politiker (født 1779)


Fil:James Mark Baldwin 1917.jpg|James Mark Baldwin1861-1934
Fil:Steiner um 1905.jpg|Rudolf Steiner1861-1925
Fil:Rabindranath Tagore in 1909.jpg|Rabindranath Tagore1861-1941
Fil:Pierre Duhem.jpg|Pierre Duhem1861-1916
Fil:Vazha-Pshavela.jpg|Vasja-Psjavela1861-1915
Fil:JBagnellBury.png|John Bagnell Bury1861-1927
Fil:Ernst von Lasaulx.jpg|Ernst von Lasaulx1805-1861
Fil:Friedrich Carl von Savigny - Imagines philologorum.jpg|Friedrich Carl von Savigny1779-1861
Fil:Han Ryner.JPG|Han Ryner(1861-1938)
Lilleborg Sportsklubb

**Lilleborg Sportsklubb** (stiftet 1926) var et norsk idrettslag fra Torshov i Oslo. Idrettslaget ble grunnlagt på hjørnet av Vogts gate og Holsts gate av Harald Eliassen, Erling Olsen og Rolf Halvorsen. Umiddelbart etter stiftelsen søkte klubben om opptak i Arbeidernes Idrettsforbund. Lilleborg drev med fotball, friidrett, bandy, skisport og svømming. Klubbens medlem Erling Amundsen vant arbeidermesterskapet i kombinert i 1927.

Lilleborg SK var aktive inntil krigsutbruddet i 1940, men det finnes ingen spor etter klubbaktivitet etter krigen.

## Referanser
Klimagassregnskap

**Klimagassregnskap** er et regnskap over en organisasjons eller virksomhets direkte og indirekte utslipp av 
gasser som har egenskaper som kan føre til økt drivhuseffekt.

Klimagassregnskap for bygninger kan kategoriseres som nivå 1, 2 og 3 (scope 1, 2 og 3). Nivå 1 (direkte utslipp) beregninger omfatter direkte utslipp, det vil si de utslipp som skjer ved forbrenning av en energivare i for eksempel byggets oljefyrkjel. Nivå 2 (indirekte utslipp: energiforbruk) omfatter i tillegg utslipp forbundet med produksjon og distribusjon av de samme energivarene. Nivå 3 (andre direkte utslipp) omfatter i tillegg til nivå 1 og 2 også utslipp forbundet med andre innsatsfaktorer og aktiviteter knyttet til konstruksjonen og bruken av bygget, det vil si utslipp forbundet med materialer som inngår i byggets konstruksjon, vedlikehold, utskifting og riving samt utslipp forbundet med transport av varer og personer til og fra bygget i driftsfasen. Nivå 3 beregninger betegnes som utslippsberegninger i et byggs livsløpsperspektiv.

Klimagassberegninger i et livsløpsperspektiv kvantifiserer hvordan ulike deler av et bygg bidrar til de globale klimagassutslippene i dag og hvordan de ulike fasene i byggets livsløp bidrar. Det har vært og er stor faglig utvikling innenfor området og det pågår standardiseringsarbeid internasjonalt og nasjonalt. Siktemålet med standardiseringsarbeiet er å normere forutsetninger og systemavgrensninger slik at utslippsberegninger fra ulike bygg kan sammenlignes. I planleggingen av et bygg kan det analyseres hvilke deler av et bygg som bidrar mest til klimagassutslippene og hvilke endringer som kan redusere utslippene. Når bygget er ferdig prosjektert og bygget vil metodikken bidra til å dokumentere oppnådde utslippsreduksjoner. Alternative målestørrelser for å sammenligne bygg er totalt klimagassutslipp (tonn CO2-ekvivalenter over livsløpet 60 år), tonn CO2-ekvivalenter per år, kg CO2-ekvivalenter per m2 per år, eller kg CO2-ekvivalenter per person per år. Disse størrelsene kan så sammenlignes med utslipp fra andre tilsvarende byggeprosjekter for å få en indikasjon på om resulterende utslippsnivå er høyt eller lavt.

Ulike kalkulatorer, modeller og andre beregningsverktøy er utviklet for å bidra til at byggebransjen gjør klimagassvurderinger i sin planlegging, prosjektering, bygging og drift. Klimagassregnskap.no var et slikt verktøy som var gratis i bruk før det ble lagt ned januar 2019.

Et rammeverk for bærekraftighetsvurdering av bygg er gitt av Teknisk komité 350 i den europeiske standardiserings-komiteen (CEN TC 350) og er i ferd med å bli Norske standard.

## Referanser
Norges ambassade i București

**Norges ambassade i București** er en norsk utenriksstasjon som huser Norges ambassadør til Romania. Den holder nå til i et kontorbygg med adresse Strada George Enescu 11, 010301 București. Ambassaden dekker også Bulgaria og Moldova.

Etter unionsoppløsningen i 1905 ble Norge og Romania enige om at deres legasjoner i Berlin ville ivareta samarbeidet. Romania hadde egen legasjon i Norge 1917–1922 og fra 1934.  Ministeren i Roma Johannes Irgens deltok i kroningen av den rumenske kongen, Ferdinand I 1922, og fra 1931 ble det egen sideakkreditert ambassadør fra Ankara.
*1931–1934 Sigurd Bentzon, fra Ankara
*1935 Niels Christian Ditleff, fra Praha
I 1935 etablertes egen legasjon i București
*1935–1938 Terje Knudtzon, chargé d'affaires ved legionen i București
*1938–1938 Paul Gruda Koht, chargé d'affaires
*1938–1941 Carl Ferdinand Sandberg, chargé d'affaires
Den politisk situasjon gjorde at Sandberg og staben forlot București i 1941. Etter den andre verdenskrig var Norge representert med sendemann stasjonert i land rundt omkring
*1947–1948 Alfred Danielsen, fra Warszawa
*1948–1952 Knut Lykke, fra Beograd
*1952–1954 Erik Braadland, fra Beograd
*1954–1957 Carl Marcus Francis Irgens, fra Beograd
*1958–1963 Dag Ramsøy Bryn, fra Beograd
*1963–1965 Hans Olav, fra Beograd
*1966–1970 Egil Ulstein, fra Praha
*1970–1973 Thor Brodtkorb, fra Praha
*1973–1976 Torfinn Oftedal, fra Praha
I 1977 fikk Norge egen ambassade og ambassadør i București.
*1977–1982 Per Henrik Borgen, var chargé d'affaires til 1979, så ambassadør
*1983–1985 Børre Merlees Riise
*1985–1988 Knut Erling Sagen
I 1988 legges ambassaden ned og man har en sideakkreditert ambassadør
*1988–1990 Knut Elias Taraldset, fra Praha
I 1990 gjenåpnes ambassaden etter at landet ble befridd fra kommunistene
*1990–1994 Rolf Trolle Andersen
*1995–2000 Gunnar Henrikssøn Lindeman
*2000–2002 Arnt Magne Rindal
*2002–2008 Leif Arne Ulland
*2008–2013 Øystein Hovdkinn
*2013–2017 Tove Bruvik Westberg
*2017– Lise Nicoline Kleven Grevstad

## Referanser


## Eksterne lenker
* Ambassadens nettside
Kilenot

**Kilenot** er et fiskeredskap særlig utviklet for fiske etter laks og ørret i sjøen. Kilenota står fast montert ut fra land, og holdes på plass med store dregger. Redskapet består av et ledegarn, som fører fisken inn i et lukket rom hvor den blir stående. Ei kilenot ble satt ut ved fiskesesongens begynnelse på våren og demontert når sesongen var slutt på sensommeren. 

Laksefiske med faststående redskaper som kilenot og krokgarn er forbeholdt grunneieren. Gode plasser for kilenot var verdifulle. Kilenot var et viktig redskap fra slutten av 1800-tallet til 1960-årene. 

*Forskrift om oppgaveplikt og om redskaper som er tillatt benyttet ved fiske etter anadrome laksefisk* regulerer bruken av kilenøter. 

## Eksterne lenker
*  Forskrift om oppgaveplikt og om redskaper som er tillatt benyttet ved fiske etter anadrome laksefisk.
Fiskekiste

En **fiskekiste** er til transport og oppbevaring av levende fisk, særlig til transport av levende torsk. Kista er formet som en liten båt, den er laget av tre, den har mange hull, og den har lokk. I sjøen flyter den i vannskorpa som en slags undervannsfarkost.    

Torskeruser og fiskekister er redskap som ofte brukes sammen; ved rusefiske fanger en torsken uten å skade den, slik at den kan bringes levende fram til markedet i byen. 

Fiskekista kan henge på slep bak båten både når torskerusene ettersees og på vei til fiskemarkedet i byen. På vei til byen kunne en ha flere kister hengende etter robåten. Fra Engelsvik ved Fredrikstad kunne folk ro til Kristiania og selge levende fisk ved Vaterland bru. Best kjent er strilenes turer til Bergen. En slik tur fra Sund eller Austerheim kunne to tre-fire dager. Bygdefolk overnattet da i bondestuene, der det var køiesenger med halm.  

På Hans Dahls maleri "Bergenhus" fra 1889 vises fiskere som ror sin båt med fiskekiste på slep. Av samme kunstner viser også maleriet "Lænsende for stormen" en fiskerfamilie med en fiskekiste ombård i en oselver.

Fiskekista kan også være kasseformet og er da til oppbevaring av levende fisk ved brygga.

På 1920-tallet ble fiskekista erstattet av brønnbåter for lengre transport av levende fisk.

## Referanser
Sønnavind

***Sønnavind*** er en norsk romanserie skrevet av forfatteren Frid Ingulstad. Handlingen er lagt til årene 1905–?? og skildrer miljøet rundt Akerselva. 

## Titler

# *Gullnålen*
# *Vinternatt*
# *Farlige rykter*
# *Framtidshåp*
# *Sjalusi*
# *Grensevakt*
# *Harde tider*
# *Nytt liv*
# *Gjenforening*
# *Piken på broen*
# *Sviket*
# *Medmenneske*
# *Familiebånd*
# *Gjenforening*
# *Savnet*
# *Forbudte møter*
# *Gjøkungen*
# *Høkeren*
# *Ved din side *
# *Mor hjertegod*
# *Forfatterinnen*
# *Slangen i Paris*
# *Falske fruer*
# *Like barn leket best*
# *Nemesis*
# *Hevnen*
# *Amerikadukken*
# *Omstreiferen*
# *Dommedag*
# *På villspor*
# *Syndere i sommernatten*
# *Løvfallstid*
# *Skygger fra fortiden*
# *Den sorte hånd*
# *Mørketid*
# *Avskjed*
# *Forfulgt*
# *De fredløse*
# *Forbuden frukt*
# *Mistanker*
# *Kalde spor*
# *Dobbel lykke*
# *Trusselen*
# *På skyggesiden*
# *Sporløst forsvunnet*
# *Avsløringen*
# *Intriger*
# *Sagenerampen*
# *Vonde tanker*
# *Djeveløya*
# *Hjemkomsten*
# *En mors bekymring*
# *Valgets kval*
# *Nytt mot*
# *Ondt i sinne*
# *En ny sjanse*
# *Spurven*
# *Troløs*
# *Med sorg i hjertet*
# *Familiefeide*
# *Minnenes makt*
# *Gryende tvil*
# *Avvist*
# *Ubuden gjest*
# *Mot lysere tider*
# *Krisen*
# *Tynget av skyld*
# *Tilgivelsens kunst*
# *Den nyfødte*
# *Tre brødre*
# *Et trist endelikt*
# *Overfallet*
# *En datters avskjed*
# *Mørke skygger*
# *Krigsår*
# *Uskyldig offer*
# *Redningsmannen*
# *Glimt av håp*
# *Fredsrus*
# *Hans sanne ansikt*
# *Onkelen fra Amerika*
# *Ekteskapelig ulykke*
# *En kvinne bak rattet*
# *Sorgens sang*
# *Sensommer*
# En gammel flamme
# Bedrageren
# Så lenge det er liv, er det håp
# Menneskets beste venn
# Nyperosen
# Sommer ved fjorden
# Urolige dager
# Tomt hus 
# Et svikefullt hjerte
# Lysglimt
# En angrende synder
# En reddende engel
# På reisefot
# Lykken smiler
# Velkommen hjem
# Etterlyst
# Bange anelser
# Ført bak lyset
# Et farlig bekjentskap
# Perlekjedet
# Den farlige fossen
# Et uventet møte
# Innesperret
# Krangel og ufred
# Svigermor og tyrann
# Fra idyll til mareritt
# Et farlig eventyr
# To beilere
# Giftig blanding
# På skråplanet
# Hat og hevnlyst

## Eksterne lenker
Forlagets side om Sønnavind

Forlagets side om Frid Ingulstad
Østenfor sol

**Østenfor sol** kan vise til:

* Eventyret Østenfor sol og vestenfor måne
* Musikkgruppa Østenfor Sol
* En romanserie av Synnøve Eriksen
Årringer (roman)

**Årringer** er en romanserie skrevet av Yvonne Andersen. Handlingen er lagt til begynnelsen av 1900-tallet i Lunnerskog. Bøkene utgis av Cappelen Damm som en del av NorskeSerier.

## Titler
# Elvekongen
# Myrullsommer
# Dagboken
# Skogmannen
# Skumringsnatt
# Forsvunne
Rosemalt

**Rosemalt** er en romanserie på 25 bøker, skrevet av «Annikki Øvergård»,  et felles pseudonym for Annikki Torgersen og Jan Erik Øvergård. Handlingen er lagt til Østerdalen. 

Bøkene ble utgitt av Cappelen Damm som en del av NorskeSerier.

## Titler
# *Rebekka*
# *Skriket fra skogen*
# *Svartfossen*
# *Fullmånens makt*
# *Othilies Arv*
# *Blodhat*
# *Gjestebud*
# *Dommen*
# *Heksenatt*
# *Vinter*
# *Livsgnist*
# *Gaupli*
# *Husfruen*
# *Gaupungen*
# *Nytt liv*
# *Johannes*
# *Arven*
# *Svartsyke*
# *Malerskolen*
# *Paris*
# *Slekters gang*
# *Ondskapen våkner*
# *Gamle skygger*
# *Margot*
# *Hjemgården*

## Eksterne lenker
* rosemalt.no
Filosofiåret 1862

**Filosofiåret 1862** er en oversikt over hendelser, utgivelser og personer med tilknytning til filosofi i 1862.

## Hendelser

## Publiseringer

## Fødsler
*1. februar – Anastasius Nordenholz, tysk-argentinsk vitenskapsfilosof (død 1953)
*2. april – Nicholas Murray Butler, filosof og publisist fra USA (død 1947)
*16. april - Georgij Tsjelpanov, russisk psykolog og filosof (død 1936)
*15. juli – Ludwig Fulda, tysk germanist, filosof og forfatter (død 1939)
*27. august – Arjeh Yehuda Wertheimer, tysk-jødisk filosof, forfatter, litteraturkritiker og -agent (død 1937)
*20. november
**Georges Palante, fransk filosof og anarkist (død 1925)
**Edvard Westermarck, finsk antropolog og filosof (død 1939)
*5. desember – William Walker Atkinson, jurist og filosof fra USA (død 1932)

## Dødsfall
*11. januar – Jean Philibert Damiron, fransk filosof (født 1794)
*24. februar – Franz Jakob Clemens, tysk filosof og forfatter (født 1815)
*6. mai – Henry David Thoreau, forfatter og filosof fra USA (født 1817)
*21. september - Luigi Taparelli D'Azeglio, italiensk jurist og filosof (født 1793)
*22. september – Heinrich Moritz Chalybäus, tysk filosof (født 1796)


Fil:Nicholas Murray Butler 1924.jpg|Nicholas Murray Butler1862-1947
Fil:Ludwig Fulda.jpg|Ludwig Fulda1862-1939
Fil:Palante-1914.png|Georges Palante1862-1925
Fil:Edward westermarck.jpg|Edvard Westermarck1862-1932
Fil:William Walker Atkinson.jpg|William Walker Atkinson1862-1932
Fil:Henry David Thoreau.jpg|Henry David Thoreau1817-1862
Jacob Fegth

**Jacob Fegth** (også skrevet **Feght**) (født 18. september 1761 på Tangen, død 2. oktober 1834 på Tangen) var en norsk trelasthandler og skipsreder. Han var den mest velstående trelasthandler på Tangen i Drammen i de første år av 1800-tallet og Drammens tredje største trelasteksportør en periode.

## Biografi
Han var sønn av parykkmaker Christian Nicolay Fegth (1722–1766) fra Frederikshald og slekten hadde trolig nederlandsk opphav.

Jacob Fegth fikk bygget en imponerende bygård i klassisistisk stil på Tangen i 1806 og i 1808 kjøpte han i tillegg Stormoen gård på auksjon for 6 500 riksdaler. Han eide også flere sager, et brennevinsbrenneri, flere andre eiendommer på Tangen og flere skip og skipsandeler. På begynnelsen av 1800-tallet var han Drammens tredje største trelasteksportør med en omsetning av trelast på henimot 50&nbsp;000 riksdaler i 1806. Han var overformynder på Strømsø fra 1802 til 1807. Han var en av de norske borgerne som finansierte opprettelsen av Det Kongelige Frederiks Universitet (Universitetet i Oslo) og gav 5000 riksdaler. I 1823 var Jacob Fegth medstifter av Drammens Sparebank. I en innberetning til Danske Kancelli i 1804 ble det opplyst det at Fegth eide en halv tønne gull (50 000 riksdaler), men omsetningen på hans trelasthandel økte betydelig i de nærmeste årene etter dette. Da sølvskatten til Norges Bank ble utskrevet i 1816 var Jacob Fegth den eneste på Tangen som bidro med et større beløp, med 3 300 riksdaler. Nedgangstidene etter 1814 rammet Drammen hardere enn noen annen norsk by, og av de store kjøpmennene var det rundt 1820 bare Peder von Cappelen, Peter Wølner Arbo og Jacob Fegth tilbake. Etterhvert mistet Jacob Fegth også hele sin formue, og i 1830, fire år før sin død, måtte han overlevere sitt bo til skifteretten. 

Jacob Fegth var gift første gang med Karen Sophie Mathisdatter Westbye (1761–1796), datter av den velstående kjøpmann Mathias Westbye (f. 1725) i Drammen. Han var andre gang gift med Kristine Maria Iversdatter (død 1804) og tredje gang med Anna Christina Goen (født 1789, død før 1818), datter av Sandefjords fremste skipsreder Wilhelm Olsen Goen. Jacob Fegth har en rekke etterkommere bl.a. med slektsnavn Fegth, Juel, Salvesen, Holst, Paus, Høeg, Prytz, Browne, Løvenskiold, Wessel og andre navn. Han var svigerfar til blant andre proprietær og skipsreder Anders Juel (1787–1852), til den vidgjetne skips- og kaperkapteinen Bent Salvesen (1787–1820) og til skipsfører og skipsreder Mathias Andreas Holst (1793–1849). Sønnen fra tredje ekteskap, Wilhelm Anton Fegth (1810–1877), var sogneprest i Alstahaug.

## Referanser
Påfuglhuset

***Påfuglhuset*** er en romanserie skrevet av Anne Aukland. Handlingen er lagt til slutten av 1800-tallet i Buskerud. Bøkene utgis av Cappelen Damm som en del av NorskeSerier.

*Gjesten* er satt i 1883, hvor Ada Heidmann er ei ung husjomfru ved et idyllisk kurbad i Buskerud. Den kom ut den 8. oktober 2012, og er den første i en miniserie på seks bøker. Forlaget er Cappelen Damm.

## Titler
# Gjesten 
# Arven 
# Mistanken 
# Avsløringen 
# Erkjennelsen 
# Siste akt 

## Referanser
Lokketoner

***Lokketoner*** er en romanserie skrevet av Sigrid Lunde. Handlingen er lagt til begynnelsen av 1800-tallet. Bøkene utgis av Cappelen Damm som en del av NorskeSerier.

### Titler
# Seljefløyten
# Falskt spill
Bring Cup 2013

**Bring Cup 2013** var en internasjonal håndballturnering for menn, der flere av Europas beste landslag deltok. Turneringen ble arrangert i Telenor Arena fra 1. til 3. november 2013.

## Program
### Fredag

### Lørdag

### Søndag

## Resultater

## Tabell

 

## Eksterne lenker
* Programmet på Handball.no
* Resultater på handball.no
Alfred Danielsen

**Alfred Danielsen** (født 11. november 1885 i Riga, død 13. april 1952 i Bonn) var en norsk diplomat.

Han var sønn av fabrikkeier Daniel Danielsen (1850–1917) og Elise Elmberg (1851–1923).  Etter examen artium i fødebyen Riga ble han cand.jur. i 1909 fra Det Kongelige Frederiks Universitet i Kristiania og virket som utenrikspolitisk journalist i Verdens Gang i 1910, dommerfullmektig 1911–1913, overrettssakfører i Skien 1913–1914, før han var sekretær i Utenriksdepartementet 1914–1918.

Derpå var han i utlendighet, først konstituert sekretær ved legasjonen i Berlin i 1918, så attaché-stipendiat til Paris-legasjonen i 1919 og sekretær ved legasjonen i Warszawa 1920. I 1921 giftet han seg med Astri Marie Hesselbom (1896–1973). Fra 1922 til 1929 var han tilbake i Kristiania som byråsjef i UD. Derpå bars det til legasjonen i Moskva i 1929 som legasjonsråd før han 1935 til 1943 var chargé d'affaires *ad interim* (stedfortredende) ved legasjonen i Havanna, sideakkreditert til legasjonen i Mexico 1935 til 1938.  Fra 1943 til 1945 var han sendemann til legasjonen i Havanna og sideakkreditert til Port-au-Prince på Haiti og Ciudad og Trujillo (Venezuela?). Han seilte hjem fra Baltimore til Norge i oktober 1945.

Etter den andre verdenskrig var han fra 1946 til 1948 sendemann til Polen, stasjonert ved legasjonen i Warszawa med București som sideakkreditering. Hans siste post var fra 1948 til sin død, da han var sendemann til legasjonen i Berlin og sjef for Militærmisjonen i Berlin.  Fra 1951 var han stasjonert ved legasjonen i Bonn, men ble sykmeldt og døde året etter.

## Referanser
Hubcap Music

***Hubcap Music*** er Seasick Steve sitt sjette studioalbum, og er utgitt i 2012.

## Bakgrunn
Navnet på albumet *Hubcap Music*, stammer fra en av gitarene til Seasick Steve som er laget av to hjulkapsler fra en Morris Minor og en hage hakke. I en håndskrevet pressemelding sendt ut av Seasick Steve nevner han at albumet igjen ble tatt opp ved bruk av gammeldagse båndopptakere. Som med hans tidligere album er dette også stort sett spilt inn hjemme hos Seasick Steve. Dette er det andre studioalbumet utgitt på Third Man Records og det første utgitt på Fiction Records UK.

På albumet benyttes det flere instrumenter enn hva det tidligere har blitt gjort på hans album. Seasick Steve har selv sagt i intervjuer at dette var veldig uvant for ham, og at han måtte tilpasse seg. Andre artister som deltar på albumet er John Paul Jones, Jack White og Elizabeth Cook. Det ble også merket at han viste en ny side av seg selv i duetten med «Purple Shadows» og låten «Coast is Clear», der han benytter hammondorgel. Albumet starter og slutter med lyden av en John Deere 1960-modell eid av Seasick Steve. 

Albumet er en av de nominerte til World Music Awards «worlds best album».

## Mottagelse
Albumet ble stort sett godt mottatt av musikk-kritikere. Den har en Metacritic score på 71/100 og blir klassifisert til å ha «generelt gode anmeldelser».

## Sporliste
Alle sanger av Seasick Steve.

# «Down On The Farm» (3:50)
# «Self Sufficient Man»	(4:16)
# «Keep On Keepin' On» (3:53)
# «Over You» (3:18)
# «The Way I Do» (4:50)
# «Purple Shadows» (4:19)
# «Freedom Road» (5:35)
# «Home» (3:31)
# «Hope» (3:14)
# «Heavy Weight» (5:09)
# «Coast Is Clear» (5:08)

## Personell

### Musikere
*Seasick Steve – Vokalist, gitar
*Dan Magnusson – Slagverkpå alle låter med unntak av «Hope» og «Over You»; podorythmie på «Hope».
*John Paul Jones – bassgitar på «Down on the Farm», «Keep on Keepin' On», «The Way I Do», «Freedom Road», «Home», «Heavy Weight» og «Coast Is Clear»; mandolin på «Over You»; lap steel ukulele på «Hope»; hammondorgel på «Coast Is Clear»; harmoni vokaler på «Over You».
*Jack White – solo gitar på «The Way I Do».
*Luther Dickinson – slidegitar på «Home».
*Elizabeth Cook – vokalist på «Purple Shadows»
*Fats Kaplin – pedal steelgitar på «Purple Shadows» og «Heavy Weight»; fele på «Heavy Weight».

### Teknikere
*Vance Powell - Engineer, miksing
*Bob Ludwig - Mastering
* Seasick Steve - Produsent, miksing
* Eddie Spear - Miksing 
* Mark Petaccia - Miksing

## Referanser
Seita Vuorela

**Seita Vuorela** (tidligere Parkkola, født 1971, død 20. april 2015)  var en finsk forfatter. Hun vant den aller første Nordisk råds barne- og ungdomslitteraturpris i 2013 sammen med Jani Ikonen for fantasy-romanen *Karikko* (Undervannsskjær).

Seita Vuorela bodde i Helsingfors, hvor hun arbeidet som forfatter og fotograf. Hun underviste dessuten i kreativ skriving. Hennes ungdomsromaner er oversatt til mange språk, blant annet svensk, engelsk, fransk, italiensk og tysk. Hun studerte litteratur og filosofi ved Jyväskylä universitet og Åbo universitet. I 2011 fikk hun den franske prisen Pépite du roman ado européen for romanen *Vima* (En siste sjanse).

## Bibliografi
**Susitosi* (2001, med Niina Revon)
**Ruttolinna* (2002, med Niina Revon)
**Jalostamo* (2004, med Niina Revon)
**Diamond Hunter: Creative Writing Guide* . Porvoo Helsingfors: WSOY, 2004. ISBN 951-0-28149-2 .
**Viima* (2006)
**Lupaus* (2007, Rajat Express vol. 1, med Niina Revon)
**Loisto* (2008, Rajat Express vol. 2, med Niina Revon)
**Usva* (2009)
**Karikko* (2012) med Jani Ikonen

## Priser
*Nordisk råds barne- og ungdomslitteraturpris 2013
*Pépite du roman ado européen 2011

## Referanser
Rebecca Brun Steinheim

**Rebecca Brun Steinheim** (født 25. januar 1995) i Øvre Årdal er en norsk håndballspiller som sist spilte for Follo i 1. divisjon.
Brun Steinheim har tidligere spilt i 1. divisjon for Jotun og Viking. Sesongen 2010/2011 fikk hun sin deby på seniornivå i Jotun. Sesongen 2011/2012 ble hun kåret til årets Jotun spiller av lokalavisen Sogn Avis. Sommeren 2011 var hun med på det Norske LK94 landslaget under Ungdoms-OL i Tyrkia

Steinheim signerte kontrakt med Eliteserieklubben Oppsal i juni 2016 

## Eksterne lenker
* Rebecca Steinheim er klar for Oppsal 
* Stortalent takka nei til eliteserien
* Fleire prisar til Jotun
Fritt skolevalg

**Fritt skolevalg** er et begrep som brukes i betydningen av at elever selv kan søke seg inn på den skolen de vil gå på. Dette er i motsetning til at elevene må gå på den skolen som er nærmest, også kalt «nærskoleprinsippet».

## Referanser
Fylkesvei 4214

**Fylkesvei 4214** går mellom Kalvenes ved Udland og Fardal i Lindesnes kommune. Veien var del av  før den parallelle motorveistrekningen ble tatt i bruk.

Frem til 2019 hadde veien betegnelsen fylkesvei 437 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Jernbane på Fiji

**Jernbanen på [[Fiji]]** består av et 597 kilometers nett med sporvidde 610&nbsp;mm (2 fot). Eieren av jernbanenettet i dag er det statseide selskapet *Fiji Sugar Corporation*, og banen blir hovedsakelig brukt til å frakte sukkerrør fra plantasjene til sukkerfabrikkene. Jernbanen brukes under innhøstingen som normalt foregår fra mai til desember. Resten av året ligger jernbanen ubrukt. Sporet og det rullende materiellet lider av manglende vedlikehold, og lastebiler tar over stadig mer av sukkerrørlastene. Dette fører til trafikkproblemer på veiene, og økte driftskostnader for hele sukkerindustrien. På 1980-tallet gikk mellom 70 og 80% av sukkerlastene på jernbane. I 2013 gikk 70 - 80% på veiene. Myndighetene ønsker å reversere utviklingen og få minst 49% av sukkerrørtransporten tilbake på bane. Samtidig får sukkerplantasjene støtte fra EU til å bygge bilveier for å få mer av sukkertransporten over på lastebiler.

## Historie

De første banestrekningene på Fiji åpnet i 1876, og hadde sporvidde 762&nbsp;mm (2 fot 6 tommer). Banene var bygd av privateide sukkerfabrikker, men det var først i 1882 at de første damplokomotivene tatt i bruk. Den videre utbyggingen på øyene Viti Levu og Vanua Levu ble hovedsakelig bygd med sporvidde 610&nbsp;mm. På det meste var det omkring 700&nbsp;km med jernbane på Fiji. Det var det australske selskapet *Colonial Sugar Refining Company* (CSR) som drev de største og mest lønnsomme sukkerfabrikkene. 1. april 1973 kjøpte Fijis regjering sukkerfabrikkene - inkludert jernbanesystemet - av CSR.

Fra 1882 til 1973 hadde Fiji verdens eneste gratis passasjertogrute. En liten rest av dette togtilbudet drives som *Coral Coast Railway* som kjører turisttog på baneseksjoner rundt Sigatoka på sørkysten av Viti Levu. *Coral Coast Railway* har to restaurerte diesellokomotiver, og kjører gjennom sukkerplantasjene og ut til kysten. Det er imidlertid ikke lenger gratis. Sommeren 2013 foreslo *Fiji Sugar Corporation* å gjeninnføre passasjertogene, og stipulerte en kostnad på 20 millioner fiji-dollar for nødvendig oppgradering av skinnegang og rullende materiell. Regjeringen støtter prosjektet, og dersom det gjennomføres, kan passasjerer reise med tog igjen fra 2016.

## Referanser


## Kilder
* CIA World Fact Book: Fiji - Transportation Besøkt 29. juli 2022
* Sinfin.net - Railways in Fiji (skrevet av Glyn Williams) Besøkt 14. mai 2015
* Fiji Sugar Corporation - Our Company  Besøkt 14. mai 2015

## Eksterne lenker
*
Jani Ikonen

**Jani Ikonen** (født 1978) er en finsk illustratør og grafisk designer. Han vant Nordisk råds barne- og ungdomslitteraturpris 2013 sammen med Seita Vuorela for boka *Karikko*. Det var første gang prisen ble delt ut. Hans tegninger i romanen er fotoaktige. Han har også illustrert Seita Vuorelas bok *Usva* fra 2009 og *Viima* (eng.: *The School of Possibilities*) fra 2006.

## Referanser


## Eksterne lenker
* Jani Ikonens hjemmeside med mange illustrasjoner
Jessica Schiefauer

**Anna Jessica Schiefauer** (født 20. august 1978 i Kungälv) er en svensk forfatter av ungdomsbøker. Hennes bok *Pojkarna* var nominert til Nordisk råds barne- og ungdomslitteraturpris 2013 fra Sverige. Hun fikk Augustprisen 2011 for denne boka.

Hun har gått på forfatterutdanningskurs på Fridhems folkhögskola, Bona folkhögskola og Nordiska folkhögskolan. I 2009, samme år som hun var ferdig utdannet lærer, gav hun ut sin første bok,  *Om du var jag*, på Bonnier Carlsens förlag. Hun har derfor ikke arbeidet som lærer, men holder språk- og skrivekurs ved siden av selv å skrive. Hun har studert svensk, engelsk og litteraturvitenskap på Göteborgs universitet og har en pedagogisk eksamen i språk og kreativ skriving. Jessica Schiefauer bor i Alingsås. 

## Priser og utmerkelser (utvalg)
* Augustprisen for *Pojkarna*, kategori Barne- og ungdomsbok, 2011.
* Spårhunden for *När hundarna kommer*, 2015.
* Augustprisen for *När hundarna kommer*, kategori Barne- og ungdomsbok, 2015.

## Referanser


## Eksterne lenker
* Jessica Schiefauers blogg
* Forfatterside hos bonniercarlsen.se
Næringsøkonomi

**Næringsøkonomi**, på engelsk kjent som «industrial organization», er en gren innen samfunnsøkonomi som omhandler studiet av konkurranse og strategisk interaksjon mellom bedrifter som har markedsmakt.

Markeder med perfekt konkurranse eller monopol forekommer sjelden i virkeligheten. De fleste markeder er karakterisert ved (imperfekt) konkurranse mellom et fåtall bedrifter. I en slik situasjon vil det være strategisk interaksjon mellom bedrifter - en bedrifts strategivalg (f.eks. pris) påvirker lønnsomheten til andre bedrifter og dermed deres strategivalg. Innen næringsøkonomi utvikles teorier og modeller for imperfekt konkurranse (oligopol), hvor det fokuseres på sentrale strategiske variabler som prising, produktdifferensiering, etablering, FoU og markedsføring. 

## Litteratur
*
*

## Eksterne lenker
* International Journal of Industrial Organization
* Review of Industrial Organization
Ørsnes maskin & mandolin

**Ørsnes Maskin og Mandolin** er en folkemusikkgruppe fra Vestfold som hovedsakelig spiller tradisjonell irsk og amerikansk folkemusikk (bluegrass). Gruppa ble startet i 1991 på Ørsnes på Nøtterøy, i nærheten av Ørsnes Maskin AS, som gruppa er oppkalt etter.

## Medlemmer
Per 2018 har bandet følgende medlemmer:

*Erlend Gjerde (fele, vokal, gitar, banjo)
*Svein Erik Lauritzen (banjo, gitar)
*Jan Knutsen (mandolin, skjeer)
*Stein Glørstad (vokal, gitar, irsk tromme, blikkfløyter)
*Bård Kjølsrud (irsk bouzoki, munnspill)
*Stian Moen (bassgitar)

### Tidligere medlemmer

*Are Gokstad (bassgitar)
*Gary Poer (kontrabass)
*Christian Christensen (fele)
*Ole Ferdinand Storn (kontrabass)
*Peter W Madsen (vokal, gitar)
*Alexander Gelmuyden (fele)
*Hans Marius Grosvold (gitar)

## Plateutgivelser
*Bakers Dozen (1998)

## Referanser


## Eksterne lenker

* Ørsnes Maskin og Mandolins Facebook-sider. Besøkt 23. november 2018.
Sjur Holsen

**Sjur Sollesnes Holsen** (1969–2013) var en norsk journalist og redaktør. Fra 2010 og frem til han døde var han politisk redaktør i *[[Bergens Tidende]]*. Under valgkampen i 2013 var han  kommentator og analytiker  for NRK. Han ble ansatt som næringslivsjournalist og kommentator i *Bergens Tidende* i 2007.

Sjur Holsen studerte både økonomi og politikk ved Universitetet i Bergen og ved Norges Handelshøyskole. I 1998 begynte han på Utenriksdepartementets aspirantskole. Etter det arbeidet han i utenrikstjenesten i Chile og Spania.

Holsen vant i Christieprisen *[[post mortem]]* i 2014, en pris som deles ut av Universitetet i Bergen til mottakere som har «bidratt til å fremme eller synliggjøre universitetets sentrale rolle i samfunnsutviklingen».

Ett år etter han fikk diagnosen kreft døde han, og han etterlot seg kone og tre barn.

## Sjur Holsens minnepris
Sjur Holsens minnepris deles ut årlig under Nordiske Mediedager. Målet er å motivere flere mennesker med ulike perspektiver og erfaringer til å delta i samfunnsdebatten i Holsens ånd. Prisen deles ut i samarbeid med Sparebanken Vest, og er (per 2025) et reisestipend på 100&nbsp;000&nbsp;kroner. En jury velger ut prismottageren blant innsendte nominasjoner.

### Mottagere (utvalg)
Prisen ble utdelt første gang i 2016. Kåringen finner sted året etter det året som tildelingen gjelder.
* 2016: Ragnhild Freng Dale
* 2017: Morten Myksvoll, aviskommentator
* 2018: Nancy Herz
* 2019: Marie Amdam
* 2020: *Ingen utdeling, på grunn av restriksjonene knyttet til [[Koronavirusepidemien 2019-2020|koronavirusepidemien]]*
* 2021: Ingebjørn Bleidvin
* 2022: Harald S. Klungtveit, journalist
* 2023: Irene Kinunda Afriyie, samfunnsdebattant
* 2024: Erlend Mørch, komiker og programleder
* 2025: Ida Lødemel Tvedt, kulturkritiker, journalist og essayist

## Referanser
Møbelringen Cup 2013

**Møbelringen Cup 2013** var en internasjonal håndballturnering for kvinner, som ble arrangert i Drammenshallen fra 29. november til 1. desember 2013, som oppkjøring til Håndball-VM 2013 i Serbia.

## Program
### Fredag
* Kl. 17.00  mot 
* Kl. 19.15  mot 
### Lørdag
* Kl. 17.00  mot 
* Kl. 19.15  mot 
### Søndag
* Kl. 17.00  mot 
* Kl. 19.15  mot 

## Resultater
### Kampene

### Tabellen

## All Star Team

## Referanser


## Eksterne lenker
* Resultater
Cut My Wings

**«Cut My Wings»** er Seasick Steves andre singel, og er på albumet *[[Dog House Music]]*. Det nådde 151. plass på UK singles charts og overgikk dermed debutsingelen «Dog House Boogie».

Sangen spilles i sin helhet av Seasick Steve, som spilte inn låten, i likhet med hele albumet, på kjøkkenet i sin daværende bolig på Notodden. Opptakene ble gjort med en 4-sporsopptaker. Han benyttet gitaren som han kaller «*The 3-string Trance Wonder*», en gitar med tre strenger som han fikk av en kamerat som igjen hadde funnet den i en brukthandel.

Sangen handler om det å være i fengsel og det å være frarøvet friheten. I teksten spør han også om hvor lenge han må holde ute med betjentenes «onde veier». Han har uttalt at han ble dømt til elleve måneders fengsel på 1960-tallet, og sonet i et ikke navngitt fengsel. Han forteller dog at han kunne se fjell og trær over murene og drømte om at han kunne fly dit, men han følte seg som en ørn med kuttede vinger.

Han fremførte sangen på Jools Hollands nyttårsshow *Hootenanny* i 2008.

## Referanser


## Eksterne lenker
Signe Iversen

**Signe Iversen** (født 1956) er en samisk språkkonsulent og barnebokforfatter. Hennes første bok, *Mánugánda ja Heike* («Månegutten og Heike»), som kom ut i 2011, ble i 2013 nominert til den første Nordisk råds barne- og ungdomslitteraturpris fra det samiske språkområdet. 

Signe Iversen er fra Reahpen/Reppen i Nesseby og arbeider som språkkonsulent ved det samiske språksenteret Isak Saba senteret. Fortellingen *Mánugánda ja Heike* laget hun til sin datter Agnete Saba (den gang Agnete Johnsen) da datteren gikk i småskolen. Siden tok datteren fortellingen med på skolen og fortalte den i klassen. Læreren tok i etterkant kontakt med Signe Iversen og spurte om tillatelse til å sende fortellingen til et forlag, og etter hvert ble det bok av historien. Boka er illustrert av Sissel Horndal. 

## Referanser


## Eksterne lenker
* Intervju med Signe Iversen hos finnmarkdagblad.no
Karin Hindsbo

**Karin Hindsbo** (født 1974) er en dansk kunsthistoriker. Hun er fra 2017 til 2023 direktør for Nasjonalmuseet. 

I 2002 tok hun cand.mag.-graden i kunsthistorie og idéhistorie ved Universitetet i Århus, og var i de påfølgende årene aktiv som skribent, redaktør, foreleser og utstillingsleder i dansk kunstliv.  

Hun ledet Sørlandets Kunstmuseum i Kristiansand fra 2012 til 2013. Fra januar 2014 til 2017 var hun direktør ved KODE Kunstmuseene i Bergen.  

I 2023 ble hun ansatt som direktør ved Tate Modern i London.  

## Referanser


## Eksterne lenker
*  
* kunstkritikk.no Karin Hindsbo, den nye direktøren av Anne Szefer Karlsen 06.02.2017
Todd Terje

**Todd Terje** er artistnavet til **Terje Olsen** (født 11. mai 1981), en norsk DJ og produsent innen elektronisk dansemusikk. Artistnavnet er en hyllest til den amerikanske produsenten og DJ-en Todd Terry. Sammen med blant andre Hans-Peter Lindstrøm og Prins Thomas er han del av den såkalte «Oslo-disco»-scenen. Siden 2012 har han drevet plateselskapet Olsen. Todd Terje er opprinnelig fra Mjøndalen, men er i dag bosatt i Oslo. Han er bror av Big Bang-trommeslageren Olaf Olsen. 

I 2005 ble singelen «Eurodans» lansert på det norske plateselskapet Full Pupp. 

Fra midten av 2000-årene gjorde han seg bemerket i klubbmiljøene med sine «disco edits», en teknikk hvor man plukker gamle låter fra hverandre og setter dem sammen igjen på en mer dansegulv-orientert måte. I 2014 kåret nettstedet Pitchfork hans femten beste «disco edits».

I 2012 ga han ut EP-en ''It's the Arps'' med førstesporet «Inspector Norse» som ble en hit på klubber og radiostasjoner flere steder i verden, og sørget for Todd Terjes internasjonale gjennombrudd som musikkprodusent. «Inspector Norse» ble rangert som nummer 20 på Billboards liste *The 100 Best Dance Songs of All Time: Staff List* i 2025. I 2012 ble han også kreditert som medkomponist for Robbie Williams' låt «Candy», som inneholder en sampling fra låta «Eurodans». På Bryan Ferry sitt album *Avonmore* fra 2014 finner man sporet «Johnny & Mary», av Robert Palmer, hvor Todd Terje og Ferry samarbeider. Sporet er også med på Bryan Ferry albumet *Retrospective: Selected Recordings 1973-2023.*

I 2014 ga han ut debutalbumet *[[It's Album Time]]*. Han ble den norske vinneren av den europeiske EBBA-prisen for 2015, en europeisk pris som deles ut til artister eller grupper fra ulike land som har nådd publikum utenfor sitt eget land for første gang.

## Diskografi
**Album:**
* *[[It's Album Time]]* (Olsen, 2014)

**Singler & EP-er:**
* «Eurodans» (12") (Soul Jazz Records, 2004)
* «Eurodans» (12") (Full Pupp, 2005)
* «Mjøndalen Diskoklubb» (12") (Full Pupp, 2005)
* «Ragysh» (Running Back, 2011)
* *[[It's the Arps EP]]* (Smalltown Supersound/Olsen, 2012)
* «Strandbar» (12") (Olsen, 2013)
* «Spiral» (12") (Olsen, 2013)
* «Delorean Dynamite» (Olsen, 2014)

**Edits og remikser (utvalg):**
* Lindstrøm: «Another Station» (Todd Terje Remix)
* Dølle Jølle: «Balearic Incarnation» (Todd Terje’s Extra Døll Mix)
* Chris Rea: «On The Beach» (Todd Terje Edit)
* Chic: “I Want Your Love” (Todd Terje Edit)

## Referanser


## Eksterne lenker
* 
*
Olav Dahl

**Olav Dahl** (født 1948) er en norsk lege og kreftforsker.

Han er opprinnelig fra Grinde i Tysvær.

Etter cand.med.-eksamen (1972) ble han godkjent spesialist i onkologi (læren om kreft) og tok den medisinske doktorgrad (dr.med.) i 1983. Etter et og et halvt år ved Radiumhospitalet gikk han til Haukeland universitetssykehus for å bygge opp en ny kreftavdeling. Han var først assisterende overlege. I 1986 ble han professor II ved Universitetet i Bergen i terapeutisk onkologi. Senere ble han professor og avdelingsoverlege.

Han er mest kjent for sin forskning på testikkelkreft, men har også arbeidet med andre kreftformer.

## Priser
* Kong Olav Vs Kreftforskningspris 2013

## Referanser


## Eksterne lenker
*
Cliff Edwards

**Clifton A. Edwards** (født 14. juni 1895 i Hannibal i Missouri, død 17. juli 1971 i Hollywood i California), også kjent som «**Ukelele Ike**», var en amerikansk sanger og stemmeskuespiller som nøt stor popularitet på 1920-tallet og tidlig på 1930-tallet, som spesialiserte seg jazzy gjengivelser av popsanger og andre melodier. Han hadde en nummer én hit med «Singin 'In The Rain» i 1929. Han var også stemme for tegnefilmer senere i karrieren, og er best kjent som stemmen til Jiminy Cricket i Walt Disneys *[[Pinocchio (1940)|Pinocchio]]* (1940).

## Referanser


## Eksterne lenker
* 
* 
*
Ed Markey

**Edward John «Ed» Markey** (født 11. juli 1946 i Malden i Massachusetts) er en amerikansk politiker fra Det demokratiske parti. I juni 2013 ble han valgt inn i USAs senat fra Massachusetts. Fra 1976 til 2013 satt han i Representantenes hus. Han er den personen som har sittet lengst Representantenes hus før han kom inn i Senatet.

## Referanser


## Eksterne lenker
* 
*
Bring Cup

**Bring Cup** er en firenasjoners håndballturnering for menn som har blitt arrangert av Norges Håndballforbund siden 2010. Turneringen avholdes puljespill uten sluttspill.

## Resultater

## Kilder
* Resultater 2010
* Resultater 2011
* Resultater 2012
Utviklingsøkonomi

**Utviklingsøkonomi** er en gren innen samfunnsøkonomi som omhandler studiet av økonomien i utviklingsland. En studerer hvordan man skal fremme økonomisk vekst i disse landene ved å forbedre faktorer som helse, utdanning, arbeidsforhold, nasjonal og internasjonal politikk og markedsforhold. I utviklingsøkonomi undersøker en både makroøkonomiske og mikroøkonomiske forhold knyttet til strukturen i utviklingslandenes økonomi.

Utviklingsøkonomi kan sies å ha startet med Adam Smiths publisering av *[[Nasjonenes velstand]]* i 1776. Smith forsøkte i denne boken å forklare hvorfor noen land er rike mens andre land er fattige.

## Litteratur
*
*

## Eksterne lenker
* Journal of Development Economics
* Environment and Development Economics
* [Review of Development Economics](http://onlinelibrary.wiley.com/journal/10.1111/(ISSN)1467-9361)
Songs for Elisabeth

***Songs for Elisabeth*** (stilisert som ***...Songs for Elisabeth***) er et samlealbum utgitt av Seasick Steve. 

Albumet er ment som en Valentinesgave til hans kone, Elisabeth. Det er en samling av tidligere utgitte låter, samt en ikke utgitt, «Ready for Love».
På omslaget er det også mulig å skrive inn navn på til og fra, og gi albumet bort som gave. Omslaget er designet av hans sønn, Didrik Wold.
## Sporliste
Alle sanger av Seasick Steve, med unntak av «Just Like A King» (Nick Cave/Seasick Steve).

# «8 Ball» (3:38)		
# «Walkin' Man»	(2:43)	
# «My Donny» (3:19)		
# «Dr Jekyll & Mr Hyde»	(5:14)	
# «Just Like A King» (4:57)		
# «My Home (Blue Eyes)»	(2:28)	
# «Ready For Love» (3:13)

## Referanser